text: Sommeren? Den bliver god!
  04 juni 2013 kl. 13.00
  Der venter os en god sommer ifølge meteorologerne.
  Ifølge meteorolog Jens Ringgård Christiansen fra TV 2 Vejret bliver det en god sommer.
  - Det bliver mere tørt, end vi har været vant til de sidste par år, og temperaturmæssigt holder vi nogenlunde normalen omkring de 20 grader. Så det ser ud til at blive et fint år til ferie herhjemme, siger han til BT.
  Også ifølge DMI's langtidsprognoser bliver det en god sommer.
  Selvom begge prognoser kun varsler om 20 grader, så kan det dække over langt varmere dage, skriver DMI.
  